Primorski rajoon

Primorski rajoon on munitsipaalrajoon Venemaal Ida-Euroopa lauskmaal Arhangelski oblasti mandriosa loodeosas ning saartel (sealhulgas Solovetsi saared, Franz Josephi maa ja Victoria saar). Mandriosast läänes on Valge meri.

Keset rajooni, kuid väljaspool selle territooriumi paiknevad linnaringkonnad Arhangelski linn, Severodvinsk ja Novodvinski linn. Rajoon piirneb kirdes Mezeni rajooniga, idas Pinega rajooniga, kagus Holmogorõ rajooniga, lõunas Plessetski rajooniga ja Onega rajooniga.

Rajooni pindala on 46 100 km².

 Loodus 
Mandriosa on tasandik, mis on kaetud peamiselt taigaga, mis koosneb põhiliselt kuuse-, vähemal määral männimetsadest, kuhu on segatud ka nulgu, lehist ning lehtpuid (põhiliselt kaske). Rajooni põhjaosas läheb taiga üle metsatundraks ja tundraks.

Rajooni territooriumil on palju jõgesid ja ojasid, mis kuuluvad Valge mere valglasse, ning paduraid ja rabasid.

 Haldus 
 Halduskeskus 
Rajooni halduskeskus on Arhangelsk, mis asetseb väljaspool rajooni piire.
 Haldusjaotus 
Primorski munitsipaalrajooni piirid määrati algselt kindlaks Arhangelski oblasti seadusega 23. septembrist 2004. Arhangelski oblasti seadusega 3. märtsist 2005 nr 14-2-ОЗ "Muudatuste ja täienduste tegemisest oblastiseadusse "Munitsipaalmoodustiste staatusest ja piiridest Arhangelski oblastis"" rajooni territooriumi suurendati.

Arvestades munitsipaalrajooni territooriumi suurenemist 1. jaanuarist 2006, on seal 19 munitsipaalmoodustist (külaasundust).

+MunitsipaalmoodustisElanike arvHalduskeskus Katunino külaasundus4329 Katunino alevik Koskogorskoje külaasundus1735 Bobrovo alevik Lastola külaasundus648 Lastola küla Letnjaja Zolotitsa külaasundus264 Letnjaja Zolotitsa küla Lissestrovskoje külaasundus2333 Okulovo küla Ljavlenskoje külaasundus1450 Horkovo küla Lopšenga külaasundus404 Lopšenga küla Patrakejevka külaasundus380 Patrakejevka küla Pertominski külaasundus550 Pertominski küla Povrakulskaja külaasundus615 Povrakulskaja küla Primorskoje külaasundus2734 Rikassihha küla Pustošinskoje külaasundus677 Odinotška küla Zaostrovskoje külaasundus2385 Bolšoje Anissimovo Zimne-Zolotitskoje külaasundus326 Verhnjaja Zolotitsa küla Solovetski külaasundus900 Solovetski alevik Talagi külaasundus2710 Talagi alevik Ujemski külaasundus3698 Ujemski alevik Vaskovo külaasundus797 Vaskovo alevik Voznessenje külaasundus1165 Voznessenje küla+

 Haldusajalugu 
Primorski rаjoon moodustati 15. juulil 1929 Põhjakrai koosseisus.

23. septembril 1937 võttis NSV Liidu Kesktäitevkomitee vastu määruse "Põhjaoblasti jagamisest Vologda ja Arhangelski oblastiks" ning Primorski rajoon läks Arhangelski oblasti koosseisu.

Vene NFSV Ülemnõukogu Presiidiumi seadlusega 17. detsembrist 1940 moodustati Onega ja Primorski rajooni osast Belomorski rajoon.

Vene NFSV Ülemnõukogu Presiidiumi seadlusega 24. detsembrist 1952 moodustati Arhangelski oblasti koosseisus Arhangelski rajoon, mille koosseisu läksid külanõukogud, mis varem olid allunud Arhangelski Linna Töörahva Saadikute Nõukogule. 7. oktoobril 1955 Vene NFSV Ülemnõukogu Presiidiumi seadlusega Arhangelski rajoon kaotati ning selle territoorium läks Primorski rajooni koosseisu.

Vene NFSV Ülemnõukogu Presiidiumi seadlusega 30. septembrist 1958 Belomorski rajoon kaotati ning selle territoorium läks Onega ja Primorski rajooni koosseisu.

Detsembris 1962 moodustati Loode majandusrajoon ning pärast rajoonide suurendamist 1. veebruarist 1963 moodustati Primorski külarajoon ning 12. jaanuarist 1965 uuesti Primorski rajoon.

Vene NFSV Ülemnõukogu seadlusega 23. märtsist 1987 moodustati Solovetsi saarte territooriumil Arhangelski oblasti kahekümnes rajoon Solovetsi rajoon, kuid 1. jaanuarist 2006 läks ta Primorski munitsipaalrajooni koosseisu.

1. jaanuaril 2006 liideti peale Solovetsi saarte Primorski rajooniga ka Franz Josephi maa ja Victoria saar. Enne seda oli rajooni pindala 21 200 km².

 Rahvastik 
Elanike arv on 26 200 (2013), rahvastikutihedus 0,6 in/km².

Rajoonis on 215 asulat.

 Viited 

Kategooria:Arhangelski oblasti rajoonid